**«Heime-aleine-fest» av Terje Torkildsen**

**Førlesefasen**

Kva [assosiasjonar](https://ordbokene.no/nn/search?q=assosiasjon&scope=ei) får du når du les novelletittelen? Fire minutt: Bruk post it-lappar og skriv ned alle orda og setningane du kjem på når du høyrer tittelen. Fest lappane til tavla når du er ferdig. Samtal om assosiasjonane i klassa.

**To og to saman:**
1) Kva trur du novella kjem til å handle om?

2) Kva håpar du at novella handlar om?

3) Kva håpar du ikkje at novella handlar om?
 Hugs å grunngje synspunkta dine.

**To og to saman:**

4) Har de lese noveller før?

5) Veit de kva som kjenneteiknar novellesjangeren?

Om ikkje: Slå opp i norskboka dykkar eller søk etter informasjon om sjangeren på Internett.

**Inn i teksten**

Læraren din speler av heile novella slik at du får høyre teksten lesen opp. Deretter les du novella stille for deg sjølv. Skriv ned svara på spørsmåla, og samtal deretter om dei med læringsvenen din.

1. Kva for personar møter du i tekstutdraget?
2. Kva får du vite om personane?
3. Kvar og når går handlinga føre seg?
4. Skriv eit kort handlingsreferat av novella.
5. Har novella ei spenningskurve, synest du? Teikn ho opp i skriveboka di og forklar og grunngje kurva til læringsvenen din.
6. Korleis ser du at teksten er ei novelle?

**Forteljemåte**

Legg merke til korleis teksten til Torkildsen er skriven.

1. Korleis startar han novella? Kjenner de til eit norskfagleg omgrep de kan bruke for skildre starten av novella?
2. Korleis vekslar forfattaren mellom tankereferat, skildringar og replikkar?

Les meir om dei ulike forteljemåtane i norskboka dykkar, og samtal om kva slags forteljemåtar du sjølv likar å bruke i eiga skriving.

1. Slå opp i norskboka dykkar og les dykk opp på språklege og litterære verkemiddel. Kva slags verkemiddel brukar Torkildsen i denne novella? Vis til konkrete døme i teksten når du svarar på spørsmålet, og sei noko om kva slags funksjon dei har.

**Handlingsgang og perspektiv**

1. På eit punkt i teksten får Steffen ei melding frå Betty. Korleis reagerer han på meldinga og kvifor?
2. I teksten kjem det fram at Betty verkar veldig sjølvsikker. Kva skal til for at du tenkjer dette om ein medelev? Stemmer inntrykket ein gjev til andre, alltid med verkelegheita? Samtal om spørsmåla med læringsvenen din.
3. Ta Betty sin synsvinkel og skriv om augneblinken der ho bestemmer seg for å sende meldinga til Steffen. Bruk tankereferat og skildringar når du skriv, og la det kome tydeleg fram kva Betty tenkjer og føler om Steffen. Les tekstutdraget du har skrive, høgt for læringsvenen din.

**Ut av teksten**

1. **To og to saman:**
2. Har du fått ei melding som har overraska deg, gjort deg ekstra glad eller som på ein eller annan måte har betydd mykje for deg? Del erfaringane dine med læringsvenen din.
3. Skriv forslag til overraskande, kjekke og avgjerande meldingar som de trur andre tenåringar vil bli glade for å få. Les meldingane opp for resten av klassa.
4. Kva slags meldingar drøymer de sjølve om å få?
5. Skriv eit dikt eller ein songtekst som har tittelen Meldinga.